Συμφωνία υπό μορφή ανταλλαγής επιστολών

μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την τροποποίηση των παραχωρήσεων που αφορούν τα σιτηρά, που προβλέπονται στον πίνακα CXL της ΕΚ που αποτελεί παράρτημα της ΓΣΔΕ 1994

A. Επιστολή της Ευρωπαϊκής Κοινότητας

Κύριε,

Η Ευρωπαϊκή Κοινότητα (EΚ) και οι Ηνωμένες Πολιτείες της Αμερικής κατέληξαν στην ακόλουθη συμφωνία σε σχέση με τις παραχωρήσεις που αφορούν τα σιτηρά τα οποία προβλέπονται από τον πίνακα CXL της ΕΚ, που αποτελεί παράρτημα της Γενικής Συμφωνίας Δασμών και Εμπορίου 1994 (ΓΣΔΕ 1994).

Μαλακό σιτάρι

1. Όσον αφορά τη δασμολογική κλάση 1001 90 95 (άλλα όλυρα, μαλακό σιτάρι και σιμιγδάλι), οι παραχωρήσεις που προβλέπονται από τον πίνακα CXL της ΕΚ θα συνεχίσουν να ισχύουν για το υψηλής ποιότητας μαλακό σιτάρι [όπως προσδιορίζεται στο παράρτημα I του κανονισμού (ΕΚ) αριθ. 1249/96 της Επιτροπής (ΕΕ L 161 της 29.6.1996, σ. 125)].

2. α) Όσον αφορά τα άλλα όλυρα, το μέτριας και χαμηλής ποιότητας μαλακό σιτάρι [όπως προσδιορίζεται στο παράρτημα I του κανονισμού (ΕΚ) αριθ. 1249/96 της Επιτροπής] και το σιμιγδάλι της δασμολογικής κλάσης 1001 90 95 (άλλα όλυρα, μαλακό σιτάρι και σιμιγδάλι], η ΕΚ θα καθορίσει δασμολογική ποσόστωση ύψους 2981600 μετρικών τόνων.

β) Εντός της δασμολογικής ποσόστωσης που προσδιορίζεται στο σημείο 2 στοιχείο α) παραπάνω, θα ανοιχθεί δασμολογική ποσόστωση ύψους 572000 μετρικών τόνων υπέρ των Ηνωμένων Πολιτειών της Αμερικής. Η ποσόστωση αυτή ενδέχεται να ανοιχθεί υπέρ άλλων χωρών με την έγκριση των Ηνωμένων Πολιτειών της Αμερικής στην περίπτωση που αυτές δεν είναι σε θέση να την καλύψουν.

γ) Το εντός της ποσόστωσης ύψος του δασμού όσον αφορά τη δασμολογική ποσόστωση που προσδιορίζεται από το σημείο 2 στοιχείο α) παραπάνω θα ανέρχεται σε 12 ευρώ ανά μετρικό τόνο και το εκτός της ποσόστωσης ύψος του δασμού δεν θα είναι μεγαλύτερο από το χαμηλότερο πάγιο δασμού της δασμολογικής κλάσης 1001 90 95 (άλλα όλυρα, μαλακό σιτάρι και σιμιγδάλι) που προβλέπεται από τον πίνακα CXL της ΕΚ της 1ης Ιουλίου 2002 ή από το δασμολογικό συντελεστή του πλέον ευνοούμενου έθνους.

3. Όταν η ΕΚ θα έχει καθορίσει τη δασμολογική ποσόστωση που προσδιορίζεται στο ανωτέρω σημείο 2 δεν θα χρειάζεται πλέον να τηρεί τις παραχωρήσεις για τα άλλα όλυρα, για το μέσης και χαμηλής ποιότητας μαλακό σιτάρι [όπως προσδιορίζεται στο σημείο I του κανονισμού (ΕΚ) αριθ. 1249/96 της Επιτροπής] και για το σιμιγδάλι της δασμολογικής κλάσης 1001 90 95, που περιλαμβάνονται στο σημείο 6 του πίνακα CXL της ΕΚ.

Κριθάρι

4. α) Όσον αφορά τη δασμολογική κλάση 1003 00 50 (κριθάρι), η ΕΚ θα καθορίσει μια δασμολογική ποσόστωση ύψους 50000 μετρικών τόνων για το κριθάρι ζυθοποιίας [κριθάρι που προορίζεται για την παραγωγή βύνης η οποία χρησιμοποιείται για την παραγωγή μπύρας, ωριμάζει σε δεξαμενές από ξύλο οξιάς και πληροί τα ποιοτικά κριτήρια που προβλέπονται από το άρθρο 2 παράγραφος 3 του κανονισμού (ΕΚ) αριθ. 1234/2001 της Επιτροπής (ΕΕ L 168 της 23.6.2001, σ. 12)], καθώς και μια δασμολογική ποσόστωση για όλο το υπόλοιπο κριθάρι ύψους 300000 μετρικών τόνων.

β) Ο εντός της ποσόστωσης δασμός που αφορά το κριθάρι ζυθοποιίας το οποίο προβλέπεται από το σημείο 4 στοιχείο α) θα ανέρχεται σε 8 ευρώ ανά μετρικό τόνο και εκτός ποσόστωσης δασμός δεν θα είναι μεγαλύτερος από το μικρότερο πάγιο δασμό της δασμολογικής κλάσης 1003 00 50 (κριθάρι) που προβλέπεται από τον πίνακα CXL της ΕΚ της 1ης Ιουλίου 2002 ή από το δασμολογικό συντελεστή του πλέον ευνοούμενου έθνους. Ο εντός της ποσόστωσης δασμός για όλο το υπόλοιπο κριθάρι που προσδιορίζεται από το σημείο 4 στοιχείο α) θα ανέρχεται σε 16 ευρώ ανά μετρικό τόνο και ο εκτός ποσόστωσης δασμός δεν θα είναι μεγαλύτερος από το χαμηλότερο δασμό της δασμολογικής κλάσης 1003 00 50 (κριθάρι) που προβλέπεται από τον πίνακα CXL της ΕΚ της 1ης Ιουλίου 2002 ή από το δασμολογικό συντελεστή του πλέον ευνοούμενου έθνους.

5. Όταν θα έχουν καθοριστεί οι δασμολογικές ποσοστώσεις που προσδιορίζονται από το σημείο 4 παραπάνω, η ΕΚ δεν θα χρειάζεται να εφαρμόζει τις παραχωρήσεις για τη δασμολογική κλάση 1003 00 50 (κριθάρι), που περιλαμβάνονται στο σημείο 6 του πίνακα CXL της ΕΚ.

Γενικά

6. Οι δασμολογικές ποσοστώσεις που προσδιορίζονται από τα σημεία 2 και 4 ανωτέρω θα ανοίγονται την 1η Ιανουαρίου κάθε έτους.

7. Η διαχείριση των δασμολογικών ποσοστώσεων που προσδιορίζονται από τα σημεία 2 και 4 ανωτέρω θα γίνεται κατά σειρά χρονικής προτεραιότητας.

8. Οποιαδήποτε τροποποίηση των παραχωρήσεων που προβλέπονται από τον πίνακα CXL της ΕΚ σύμφωνα με τα σημεία 3 ή/και 5 θα προσθέτει τις παραχωρήσεις που προβλέπονται από τα σημεία 2, 4 και 6 στον πίνακα CXL της ΕΚ.

9. Η ΕΚ αναγνωρίζει ότι οι Ηνωμένες Πολιτείες της Αμερικής έχουν πρωταρχικά δικαιώματα διαπραγμάτευσης όσον αφορά τις παραχωρήσεις που περιλαμβάνονται στο σημείο 6 του πίνακα CXL της ΕΚ και τις παραχωρήσεις που περιλαμβάνονται στα σημεία 2, 4 και 6 παραπάνω.

10. Όσον αφορά την κοινοποίηση της 26ης Ιουλίου 2002 εκ μέρους της ΕΚ σχετικά με την πρόθεσή της να τροποποιήσει ορισμένες παραχωρήσεις του πίνακα CXL της ΕΚ (κυκλοφόρησε ως G/SECRET/15), η ΕΚ δεν τροποποιεί τις παραχωρήσεις που προβλέπονται από τον πίνακα CXL της ΕΚ σε σχέση με τη δασμολογική κλάση 1001 90 95, όπως περιλαμβάνεται στο σημείο 1 ανωτέρω, και με τις δασμολογικές κλάσεις 1001 10 50 (σκληρό σιτάρι), 1002 00 00 (σίκαλη), ex 1005 (καλαμπόκι, εκτός από τα υβρίδια που προορίζονται για σπορά) και ex 1007 (σόργο σε κόκκους, εκτός από τα υβρίδια που προορίζονται για σπορά) και θα ενημερώσει σχετικά τον ΠΟΕ.

Η παρούσα συμφωνία θα εγκριθεί από τα συμβαλλόμενα μέρη σύμφωνα με τις οικείες διαδικασίες.

Οι διατάξεις της παρούσας συμφωνίας εφαρμόζονται από την 1η Ιανουαρίου 2003.

Θα σας ήμουν ευγνώμων εάν επιβεβαιώνατε τη συμφωνία της κυβέρνησής σας όσον αφορά τα ανωτέρω.

Με εκτίμηση,

Εξ ονόματος του Συμβουλίου της Ευρωπαϊκής Ένωσης

B. Επιστολή των Ηνωμένων Πολιτειών της Αμερικής

Κύριε,

Έχω την τιμή να σας γνωρίσω τη λήψη σημερινής επιστολής σας η οποία έχει ως εξής:

"Η Ευρωπαϊκή Κοινότητα (EΚ) και οι Ηνωμένες Πολιτείες της Αμερικής κατέληξαν στην ακόλουθη συμφωνία σε σχέση με τις παραχωρήσεις που αφορούν τα σιτηρά τα οποία προβλέπονται από τον πίνακα CXL της ΕΚ που αποτελεί παράρτημα της Γενικής Συμφωνίας Δασμών και Εμπορίου 1994 (ΓΣΔΕ 1994).

Μαλακό σιτάρι

1. Όσον αφορά τη δασμολογική κλάση 1001 90 95 (άλλα όλυρα, μαλακό σιτάρι και σιμιγδάλι), οι παραχωρήσεις που προβλέπονται από τον πίνακα CXL της ΕΚ θα συνεχίσουν να ισχύουν για το υψηλής ποιότητας μαλακό σιτάρι [όπως προσδιορίζεται στο παράρτημα I του κανονισμού (ΕΚ) αριθ. 1249/96 της Επιτροπής (ΕΕ L 161 της 29.6.1996, σ. 125)].

2. α) Όσον αφορά τα άλλα όλυρα, το μέτριας και χαμηλής ποιότητας μαλακό σιτάρι [όπως προσδιορίζεται στο παράρτημα I του κανονισμού (ΕΚ) αριθ. 1249/96 της Επιτροπής] και το σιμιγδάλι της δασμολογικής κλάσης 1001 90 95 (άλλα όλυρα, μαλακό σιτάρι και σιμιγδάλι), η ΕΚ θα καθορίσει δασμολογική ποσόστωση ύψους 2981600 μετρικών τόνων.

β) Εντός της δασμολογικής ποσόστωσης που προσδιορίζεται στο σημείο 2 στοιχείο α) παραπάνω, θα ανοιχθεί δασμολογική ποσόστωση ύψους 572000 μετρικών τόνων υπέρ των Ηνωμένων Πολιτειών της Αμερικής. Η ποσόστωση αυτή ενδέχεται να ανοιχθεί υπέρ άλλων χωρών με την έγκριση των Ηνωμένων Πολιτειών της Αμερικής στην περίπτωση που αυτές δεν είναι σε θέση να την καλύψουν.

γ) Το εντός της ποσόστωσης ύψος του δασμού όσον αφορά τη δασμολογική ποσόστωση που προσδιορίζεται από το σημείο 2 στοιχείο α) παραπάνω, θα ανέρχεται σε 12 ευρώ ανά μετρικό τόνο και το εκτός της ποσόστωσης ύψος του δασμού δεν θα είναι μεγαλύτερο από το χαμηλότερο πάγιο δασμού της δασμολογικής κλάσης 1001 90 95 (άλλα όλυρα, μαλακό σιτάρι και σιμιγδάλι) που προβλέπεται από τον πίνακα CXL της ΕΚ της 1ης Ιουλίου 2002 ή από το δασμολογικό συντελεστή του πλέον ευνοούμενου έθνους.

3. Όταν η ΕΚ θα έχει καθορίσει τη δασμολογική ποσόστωση που προσδιορίζεται στο ανωτέρω σημείο 2 δεν θα χρειάζεται πλέον να τηρεί τις παραχωρήσεις για τα άλλα όλυρα, για το μέσης και χαμηλής ποιότητας μαλακό σιτάρι [όπως προσδιορίζεται στο σημείο I του κανονισμού (ΕΚ) αριθ. 1249/96 της Επιτροπής (ΕΕ L 161 της 29.6.1996, σ. 125)] και για το σιμιγδάλι της δασμολογικής κλάσης 1001 90 95, που περιλαμβάνονται στο σημείο 6 του πίνακα CXL της ΕΚ.

Κριθάρι

4. α) Όσον αφορά τη δασμολογική κλάση 1003 00 50 (κριθάρι), η ΕΚ θα καθορίσει μια δασμολογική ποσόστωση ύψους 50000 μετρικών τόνων για το κριθάρι ζυθοποιίας (κριθάρι που προορίζεται για την παραγωγή βύνης η οποία χρησιμοποιείται για την παραγωγή μπύρας, ωριμάζει σε δεξαμενές από ξύλο οξιάς και πληροί τα ποιοτικά κριτήρια που προβλέπονται από το άρθρο 2 παράγραφος 3 του κανονισμού (ΕΚ) αριθ. 1234/2001 της Επιτροπής (ΕΕ L 168 της 23.6.2001, σ. 12)], καθώς και μια δασμολογική ποσόστωση για όλο το υπόλοιπο κριθάρι ύψους 300000 μετρικών τόνων.

β) Ο εντός της ποσόστωσης δασμός που αφορά το κριθάρι ζυθοποιίας το οποίο προβλέπεται από το σημείο 4 στοιχείο α) θα ανέρχεται σε 8 ευρώ ανά μετρικό τόνο και εκτός ποσόστωσης δασμός δεν θα είναι μεγαλύτερος από το μικρότερο πάγιο δασμό της δασμολογικής κλάσης 1003 00 50 (κριθάρι) που προβλέπεται από τον πίνακα CXL της ΕΚ της 1ης Ιουλίου 2002 ή από το δασμολογικό συντελεστή του πλέον ευνοούμενου έθνους. Ο εντός της ποσόστωσης δασμός για όλο το υπόλοιπο κριθάρι που προσδιορίζεται από το σημείο 4 στοιχείο α) θα ανέρχεται σε 16 ευρώ ανά μετρικό τόνο και ο εκτός ποσόστωσης δασμός δεν θα είναι μεγαλύτερος από το χαμηλότερο δασμό της δασμολογικής κλάσης 1003 00 50 (κριθάρι) που προβλέπεται από τον πίνακα CXL της ΕΚ της 1ης Ιουλίου 2002 ή από το δασμολογικό συντελεστή του πλέον ευνοούμενου έθνους.

5. Όταν θα έχουν καθοριστεί οι δασμολογικές ποσοστώσεις που προσδιορίζονται από το σημείο 4 παραπάνω, η ΕΚ δεν θα χρειάζεται να εφαρμόζει τις παραχωρήσεις για τη δασμολογική κλάση 1003 00 50 (κριθάρι), που περιλαμβάνονται στο σημείο 6 του πίνακα CXL της ΕΚ.

Γενικά

6. Οι δασμολογικές ποσοστώσεις που προσδιορίζονται από τα σημεία 2 και 4 ανωτέρω θα ανοίγονται την 1η Ιανουαρίου κάθε έτους.

7. Η διαχείριση των δασμολογικών ποσοστώσεων που προσδιορίζονται από τα σημεία 2 και 4 ανωτέρω θα γίνεται κατά σειρά χρονικής προτεραιότητας.

8. Οποιαδήποτε τροποποίηση των παραχωρήσεων που προβλέπονται από τον πίνακα CXL της ΕΚ σύμφωνα με τα σημεία 3 ή/και 5 θα προσθέτει τις παραχωρήσεις που προβλέπονται από τα σημεία 2, 4 και 6 στον πίνακα CXL της ΕΚ.

9. Η ΕΚ αναγνωρίζει ότι οι Ηνωμένες Πολιτείες της Αμερικής έχουν πρωταρχικά δικαιώματα διαπραγμάτευσης όσον αφορά τις παραχωρήσεις που περιλαμβάνονται στο σημείο 6 του πίνακα CXL της ΕΚ και τις παραχωρήσεις που περιλαμβάνονται στα σημεία 2, 4 και 6 παραπάνω.

10. Όσον αφορά την κοινοποίηση της 26ης Ιουλίου 2002 εκ μέρους της ΕΚ σχετικά με την πρόθεσή της να τροποποιήσει ορισμένες παραχωρήσεις του πίνακα CXL της ΕΚ (κυκλοφόρησε ως G/SECRET/15), η ΕΚ δεν τροποποιεί τις παραχωρήσεις που προβλέπονται από τον πίνακα CXL της ΕΚ σε σχέση με τη δασμολογική κλάση 1001 90 95, όπως περιλαμβάνεται στο σημείο 1 ανωτέρω, και με τις δασμολογικές κλάσεις 1001 10 50 (σκληρό σιτάρι), 1002 00 00 (σίκαλη), ex 1005 (καλαμπόκι, εκτός από τα υβρίδια που προορίζονται για σπορά) και ex 1007 (σόργο σε κόκκους, εκτός από τα υβρίδια που προορίζονται για σπορά) και θα ενημερώσει σχετικά τον ΠΟΕ.

Η παρούσα συμφωνία θα εγκριθεί από τα συμβαλλόμενα μέρη σύμφωνα με τις οικείες διαδικασίες.

Οι διατάξεις της παρούσας συμφωνίας εφαρμόζονται από την 1η Ιανουαρίου 2003.

Θα σας ήμουν ευγνώμων εάν επιβεβαιώνατε τη συμφωνία της κυβέρνησής σας όσον αφορά τα ανωτέρω."

Η κυβέρνηση των Ηνωμένων Πολιτειών της Αμερικής έχει την τιμή να επιβεβαιώσει τη συμφωνία της προς το περιεχόμενο της παρούσας επιστολής.

Με εκτίμηση,

Εξ ονόματος της κυβέρνησης των Ηνωμένων Πολιτειών της Αμερικής